
PAREIGYBĖS APRAŠYMAS

I SKYRIUS
PAREIGYBĖ

1. CHOREOGRAFAS SKYRIUJE, 265302;
2. Pareigybių grupė — SPECIALISTAS, dirbantis pagal darbo sutartį;
3. Pareigybės lygis – A2;

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1.  turėti kultūrinį ne žemesnį kaip aukštasis universitetinis išsilavinimas su bakalauro kvalifikaciniu laipsniu ar jam prilygintu išsilavinimu arba aukštasis koleginis išsilavinimas su profesinio bakalauro kvalifikaciniu laipsniu ar jam prilygintu išsilavinimu.
4.2.  privalo vadovautis  Lietuvos Respublikos įstatymais, nutarimais, norminiais aktais, Kultūros centro nuostatais, Kultūros centro direktoriaus įsakymais, šiuo pareigybės aprašymu;
4.3.  būti susipažinusiam su Lietuvos Respublikos kultūros politikos nuostatomis, atitinkamos apskrities arba savivaldybės kultūros sklaidos ir plėtros procesais;
4.4. gebėti dirbti komandoje, būti kūrybiškam, komunikabiliam, iniciatyviam, organizuotam,   pareigingam, pareigingam, darbščiam, atsakingam, gebėti bendrauti ir bendradarbiauti;
4.5.   išmanyti raštvedybos taisykles, sklandžiai, taisyklinga valstybine kalba, dėstyti mintis raštu ir žodžiu; 
4.6.  turėti gerus darbo kompiuteriu (MS Office: MS Word, MS Excel, MS Power Point, Outlook Express; Internet Explorer, Acrobat Reader) įgūdžius; 
4.7.   gebėti savarankiškai organizuoti renginius; 
4.8.   mokėti ieškoti problemų sprendimo būdų;
4.9.   gebėti analizuoti ir apibendrinti pateiktą medžiagą; 
4.10.	gebėti bendradarbiauti su kūrybos partneriais ir kitais specialistais, kitų įstaigų darbuotojais būtinais funkcijoms atlikti klausimais; 
4.11.	gebėti betarpiškai bendrauti su interesantais, viešojo ir privataus verslo atstovais;
4.12.	atsakingai kaupti, sisteminti informaciją, tvarkyti dokumentus, rengti planus, ataskaitas;
4.13.	nuolat tobulinti savo profesinę kvalifikaciją;
4.14.	mokėti kūrybiškai dirbti su choreografijos kolektyvais, žinoti pagrindinius bendravimo ir 
bendradarbiavimo principus;
4.15.	išmanyti darbo ypatumus su įvairaus amžiaus choreografijos kolektyvų dalyviais;
4.16.  gebėti kurti ir režisuoti šokio kūrinius, kurti naują choreografiją, redaguoti muziką ir šokio techniką;
4.17.    suprasti šokio techniką ir kūno judesių mechaniką;
4.18.    laikytis etikos principų ir taisyklių.

III SKYRIUS
ŠIAS PAREIGAS EINANČIO DARBUOTOJO FUNKCIJOS

5. Šias pareigas einantis darbuotojas vykdo šias funkcijas:
5.1.    kuria arba atlieka šokius, dėsto choreografiją įvairiuose šokių kolektyvuose. Meninius vaizdus kuria šokiu arba, kitaip tariant, šokio, judesio, ritminės plastikos, gestų ir muzikos deriniais;
5.2.    kuria naują choreografiją ir ją režisuoja, perteikia savo idėjas šokėjams ir kitam kūrybiniam personalui;
5.3.    dirba su šokėjais ir kitais kultūros darbuotojais, kad parengtų choreografiją ir režisūrą, atsako už šokėjų judesių koordinavimą, šokėjų pozicijų ir judesių tikslumą;
5.4.    planuoja ir organizuoja šokio užsiėmimus, moko šokio technikos, rengia šokėjus konkursams ir pasirodymams;
5.5.    redaguoja muziką, kad kūrinys būtų pritaikytas tam tikram šokio stiliui, tempui ir nuotaikai;
5.6.    susipažįsta su šokio technika ir reikalavimais, kad kūrinys būtų pritaikytas tam tikram šokio stiliui ir būtų galima atlikti reikiamus šokio elementus;
5.7.     buria šokių grupes, vadovauja joms, organizuoja jų darbą ir veiklą; 
5.8.     su vadovaujamais šokių kolektyvais dalyvauja skyriaus, rajono, respublikos ar  tarptautiniuose
šokių festivaliuose, šventėse, koncertuose; 
5.9.     choreografiniais patarimais talkina organizuojamuose renginiuose;
5.10    organizuoja ir rengia šokių kolektyvų renginius;
5.11.  vadovauja vaikų, jaunimo ir suaugusiųjų šokių kolektyvams, su kuriais kasmet parengia naujas programas; 
5.12.    organizuoja choreografijos seminarus, pasitarimus, praktinius užsiėmimus kultūros ir mokslo
įstaigoms, nevyriausybinėms organizacijoms; 
5.13.    bendradarbiauja su valstybinėmis institucijomis, kitomis kultūros, švietimo, sporto veiklą
kuruojančiomis institucijomis, kūrybinėmis sąjungomis, organizacijomis, atlikėjais, menininkais įvairiais kultūrinės veiklos organizavimo klausimais; 
5.14. dalyvauja organizuojamuose renginiuose  (festivaliuose, koncertuose, valstybinių švenčių minėjimuose, atmintinų dienų paminėjimuose, seniūnijos šventėse ir kituose renginiuose); 
5.15.   generuoja ir realizuoja idėjas, dalyvauja kūrybiniame procese;
5.16.   kelia kvalifikaciją, domisi darbo naujovėmis, kaupia metodinę medžiagą, pildo kolektyvų
veiklos žurnalus, rengia veiklos planus, ataskaitas, teikia mėnesio, ketvirčio, pusmečio, metų darbo planus ir ataskaitas, metinį darbo planą; 
5.17.   rengia ir tvarko su tiesioginėmis funkcijomis susijusią dokumentaciją; 
5.18.   dalyvauja kultūros darbuotojų pasitarimuose, seminaruose;
5.19.   bent vieną kartą per dieną tikrinasi darbinį elektroninį paštą, vidaus informacinę sistemą;
5.20.   atlieka kitas įstatymais bei kitais teisės aktais nustatytas funkcijas kultūros srityje; 
5.21.  vykdo kitus vienkartinius centro direktoriaus ar pavaduotojo kultūrinei veikalai ar kultūrinių  renginių organizatoriaus įpareigojimus, nenumatytus pareiginiuose nuostatuose, tačiau susijusius su vykdoma veikla. Vadovaujasi kultūros centro direktoriaus įsakymais, priešgaisrinėmis saugos taisyklėmis, darbų saugos normatyviniais aktais, darbo tvarkos taisyklėmis.	              

